ریلوے کی وزارت
مجموعی طور پر 49323 کلومیٹر طوالت کے تقریباً 7.33 لاکھ کروڑ روپے لاگت کے452 ریلوے منصوبے، منصوبہ بندی/منظوری/عمل درآمد کے مختلف مراحل میں ہیں
ان میں 183 نئی لائنیں، 42 گیج کنورژنز اور 227 ڈبلنگ شامل ہیں
یکم اپریل 2022 تک، پورے ہندوستانی ریلوے میں، 49323 کلومیٹر کی مجموعی لمبائی کے 452 ریلوے منصوبے  منصوبہ بندی/منظوری/عملدرآمد کے مختلف مراحل میں ہیں جن کی لاگت تقریباً 7.33 لاکھ کروڑ روپے ہے۔ ، جن میں سے 11,518 کلومیٹر کی لمبائی کے کم کی تکمیل ہو کر شروع ہو چکی ہے اور ان پرمارچ 2022 تک تقریباً 2.35 لاکھ کروڑ کا خرچ ہو چکا ہے۔
لاگت، اخراجات اور مختص رقم سمیت زونل ریلوے کے حساب سے ریلوے کے پروجیکٹوں کی تفصیلات عوامی ڈومین میں ہندوستانی ریلوے کی ویب سائٹ پر دستیاب ہیں یعنی www.indianrailways.gov.in> وزارت ریلوے> ریلوے بورڈ> ہندوستانی ریلوے کے بارے میں> ریلوے بورڈ ڈائریکٹوریٹ> خزانہ > ریل بجٹ/پنک بک > ریلوے کے حساب سے کام، مشینری اور رولنگ اسٹاک پروگرام وغیرہ ۔
ریلوے نے لاسٹ میل کنیکٹیویٹی، مسنگ لنکس، پراجیکٹ پر ٹریفک کی صلاحیت، صلاحیت میں اضافہ، زمین کی دستیابی، جنگل/جنگلاتی حیات کی منظوری وغیرہ پر مبنی تمام منصوبوں کا جائزہ لیا ہے اور اس جائزے کی بنیاد پر، ریلوے کے منصوبوں کو ترجیح دی گئی ہے۔ فی الحال، ریلوے کی توجہ صلاحیت بڑھانے کے پروجیکٹس، لاسٹ میل کنیکٹیویٹی پروجیکٹس، قومی پروجیکٹس اور گیج کنورژن پروجیکٹس وغیرہ کی تکمیل پر مرکوزہے۔
ریل منصوبوں کی تیز رفتار منظوری اور عمل درآمد کے لیے، حکومت کی جانب سے اٹھائے گئے مختلف اقدامات میں،  گتی شکتی یونٹس کا قیام  منصوبوں کی ترجیحات  ترجیحی منصوبوں پر فنڈز مختص کرنے میں خاطر خواہ اضافہ  میدانی سطح میں پر تفویض اختیارات  مختلف سطحوں پر پروجیکٹ کی پیش رفت کی قریبی نگرانی، اور  زمین کے حصول، جنگلات اور وائلڈ لائف کی منظوری میں تیزی لانے اور پروجیکٹوں سے متعلق دیگر مسائل کو حل کرنے کے لیے ریاستی حکومتوں اور متعلقہ حکام کے ساتھ باقاعدہ پیروی کرناشامل ہیں۔ اس کی وجہ سے 2014 سے شروعات کرنے کی شرح میں خاطر خواہ اضافہ ہوا ہے۔
سن2014 سے، نئی لائن، گیج کی تبدیلی اور ڈبل کرنے کے منصوبوں کے لیے فنڈ مختص کرنے اور انڈین ریلویز میں پروجیکٹس کے مطابق کام کرنے میں خاطر خواہ اضافہ ہوا ہے۔ 2014-19 کے دوران ان کاموں کے لیے اوسط سالانہ بجٹ 2009-14 کے دوران مختص 11527 کروڑ روپے کی سالانہ سے رقم بڑھ کر 26026 کروڑ روپے ہو گئی ہے۔ مالی سال 2019-20 میں سالانہ بجٹ مختص رقم بڑھ کر 39836 کروڑ روپے ہو گئی، مالی سال 2020-21 میں 43626 کروڑ روپے  اور مالی سال 2021-22 کے لیے 56716 کروڑ روپے ہو گئی ہے۔ مالی سال 2022-23 کے لیے، ان کاموں کے لیے 67001 کروڑ روپے کا اب تک کا سب سے زیادہ بجٹ فراہم کیا گیا ہے، جو کہ 2009-14 کے اوسط سالانہ بجٹ سے 481 فیصد زیادہ ہے۔
سن2014-22 کے دوران، پورے ہندوستانی ریلوے میں، 20628 کلومیٹر سیکشن  پر کام اوسطاً 2579 کلومیٹر فی سال کی رفتار سے شروع کیے گئے ہیں جو 14-2009 کے دوران چلنے والے اوسط سے 70فیصد زیادہ ہے ۔
زمین کا حصول اور اس کی حد بندی، ریاستی حکومت کے ریونیو اتھارٹیز کے ذریعہ کی جاتی ہے اور ریلوے کے ذریعہ حاصل کی گئی زمین کا معاوضہ متعلقہ ریاستی حکومت کے پاس جمع کرایا جاتا ہے۔ ریلوے، بنیادی ڈھانچے کے منصوبوں کے لیے زمین کے حصول/ حد بندی میں تیزی لانے کے لیے، ریاستی حکومتوں اور متعلقہ حکام کے ساتھ قریب سے اور باقاعدگی سے پیروی کر رہا ہے۔
ریلوے کے کسی بھی پروجیکٹ کی تکمیل کا انحصار مختلف عوامل پر ہوتا ہے جیسے ریاستی حکومت کی طرف سے فوری اراضی کا حصول، محکمہ جنگلات کے اہلکاروں کی طرف سے جنگلات سے متعلق امورکی منظوری، لاگت کے اشتراک کے منصوبوں میں ریاستی حکومت کی طرف سے لاگت کا حصہ جمع کرنا، منصوبوں کی ترجیح، خلاف ورزی کرنے والی یوٹیلیٹیز کی منتقلی، مختلف اتھارٹیز سے قانونی منظوری، رقبے کے ارضیاتی اور ٹپوگرافیکل حالات، پراجیکٹ  کے علاقے میں امن و امان کی صورتحال، موسمی حالات کی وجہ سے مخصوص پروجیکٹ سائٹ کے لیے سال میں کام کرنے کے مہینوں کی تعداد، منصوبے کی تکمیل کا وقت اور لاگت وغیرہ نیز یہ تمام عوامل کام کی تکمیلاورپروجیکٹ کی لاگت پر اثر اندازہوتے ہیں۔ مندرجہ بالا رکاوٹوں کے ساتھ، ہر ممکن کوشش کی جا رہی ہے کہ پروجیکٹوں کو تیزی سے مکمل کیا جائے۔
یہ معلومات، ریلوے، مواصلات اور الیکٹرانک نیز معلوماتی ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں فراہم کیں۔